אן ריד

אן ריד, MBE (באנגלית: Anne Reid; נולדה ב-28 במאי 1935) היא שחקנית תיאטרון, קולנוע וטלוויזיה אנגלייה שהייתה מועמדת לפרס באפט"א לקולנוע. היא מוכרת מתפקידיה כוואלרי ברלו באופרת הסבון "קורוניישן סטריט", ג'ין בסדרה הקומית "נשות המזנון" וכסיליה דוסון בסדרה "הטנגו האחרון בהליפקס".

ב-2010 ביום הולדתה של המלכה הוענק לריד תואר חברה במסדר האימפריה הבריטית (MBE).

ביוגרפיה
ריד נולדה בניוקאסל, בתם של קולין נורמן ריד (1896–1979) ואנני אלייזה ויטמן (1896–1980). היא גרה עם הוריה ושלושה אחים גדולים ברדקאר, ולמדה בבית הספר "ג'ון אמרסון באטי" ובבית הספר "וייט האוס". כשהייתה בת 11, אביה שהיה כתב של הדיילי טלגרף נשלח לעבודה בחו"ל, והיא נשלחה לפנימיה "פנרוס קולג'" בצפון ויילס. היא ביקרה את הוריה בתקופת החופשות מבית הספר כשהם היו בהודו, בטהראן ובביירות. כשסיימה את לימודיה נרשמה לאקדמיה המלכותית לאמנות הדרמה. אחרי כן הייתה מנהלת במה ועבדה בתיאטרון רפרטוארי.

טלוויזיה
תפקיד החשוב הראשון שריד שיחקה בטלוויזיה היה כוואלרי טאטלוק (מאוחר יותר בארלו) באופרת הסבון "קורוניישן סטריט" הדמות שגילמה הייתה מאוד פופולרית ונישואיהם של ואלרי עם קן בארלו הייתה דוגמה מוקדמת ל- supercouple  באופרות הסבון. ואלרי הייתה אם לתאומים סוזן ופיטר. בתחילה הצטרפה ריד לצוות השחקנים לתקופה של חודשיים החל מאוגוסט 1961, ועזבה את הסדרה באוקטובר. היא חזרה להשתתף בתוכנית ב-1 באוגוסט 1962 כדי להתחתן עם קן. בפרק החתונה צפו 15.8 מיליון צופים. ב-1965 כשנולדו התאומים של ואל וקן, ברשת הטלוויזיה "גרנדה" קיבלו מספר רב של מתנות ואיחולים המיועדים לבני הזוג.

ב-1968 גילמה ריד את אחד התפקידים הקשים בסדרה, כאשר ואל הוחזקה כבת ערובה אצל אנס. על אף שוואל לא נפגעה, צופים של הסדרה שלחו מכתבי שנאה לשחקן שגילם את האנס. בנובמבר 1970 הודיעה ריד שהיא עוזבת את "קורוניישן סטריט" כי היא בהריון. בריאיון לרדיו טיימס בשנת 2011 אמרה ריד שנמאס לה מהסדרה והיא רצתה לעשות דברים אחרים.

ב-27 בינואר 1971, צפו 18.26 מיליון צופים איך דמותה של ואלרי בארלו נמחקת מהסדרה. היא מתה כתוצאה מהתחשמלות ממייבש שיער עם תקע פגום. ב-3 בפברואר 1971 שודר פרק הלוויה של הדמות, ובפרק זה צפון 18.92 מיליון צופים.

בשנות השמונים של המאה העשרים, אחרי הפסקה ממשחק כדי לגדל את בנה, חזרה ריד לקדם את הקריירה שלה בתיאטרון ובטלוויזיה. מ-1998 ועד 2000 שיחקה ריד בתפקיד ג'ין בסדרה הקומית של ה-BBC "נשות המזנון" מאת ויקטוריה ווד. תוכניות טלוויזיה נוספות בהן הופיעה היו "המופע של בני היל" (1957), " Hancock's Half Hour" (מ-1957), "הרפתקאותיו של רובין הוד" (1958), "בון" (1988), "חדר מיון" (1992) והסדרה "הטי ויינתרופ חוקרת" (1996). בסדרת המדע הבדיוני "דוקטור הו" השתתפה ריד בפרק "The Curse of Fenric" ששודרה באוקטובר 1989.

ב-2003 הופיעה ריד בפרק "A Tale of Two Hamlets" בסדרת הטלוויזיה "רציחות במידסומר", והיה לה תפקיד ראשי בדרמה הקומית "The Booze Cruise". בשנים 2004 ועד 2006 שיחקה בסדרת הדרמה "Life Begins" של ITV לצדם של קרוליין קוונטין ופרנק פינלי. ב-2005 שיחקה בתפקיד משנה בסדרת הדרמה של ה-BBC "הצוואה" עיבוד לרומן "בית קדרות" מאת צ'ארלס דיקנס. ב-2006 הופיעה בתפקיד קטן במיני-סדרה "ג'יין אייר".

ב-31 במרץ 2007 שיחקה ריד בפעם השנייה בפרק בסדרה "דוקטור הו" הפעם בפרק "סמית' וג'ונס". בפרק זה היא מגלמת את פלורנס פינגן, חייזרית משנה צורה ומוצצת דם הידועה בשם "פלסמאוור", ומתגלה בדמות אנושית. באותה שנה השתתפה גם בעיבוד לרומן "The Bad Mother's Handbook" כשהיא מככבת לצדה של קתרין טייט.

בפברואר 2008 גילמה ריד את דמותה של ג'ואן, אמה חולת האלצהיימר של מוניקה גאלגר בסדרת הדרמה של ערוץ 4 "לגדול בלי בושה". באוקטובר 2008 גילמה את הדמות הראשית בסרט "In Love with Barbara", ביוגרפיה על חייה של הסופרת ברברה קרטלנד.

בשנת 2009 השתתפה ריד בפרק "Nemesis" בסדרה "מיס מארפל" על פי הספרים של אגאתה כריסטי. מ-2009 ועד 2010 כיכבה לצדה של מורין ליפמן בעיבוד של ITV3 לסדרת תסכיתי הרדיו "Ladies of Letters".

ב-2010 החלה לגלם את דמותה של הטבחית, גברת תאקרי, בגרסה המחודשת של ה-BBC לסדרה "על אדונים ומשרתים". עוד באותה שנה שיחקה בסדרה "חמישה ימים", בפרק בסדרה "תחבולות חדשות" ובפרק בסדרה "Moving On". ב-2011 שיחקה ריד בתפקיד ראשי בסדרת הדרמה העל-טבעית "Marchlands" של רשת ITV. היא הופיעה בתפקיד אורח בסדרה "דוק מרטין" ושיחקה בתפקיד משנה בסדרה "The Jury II".

ב-2012 כיכבה ריד בתפקיד סיליה, לצדו של דרק ג'קובי, שגילם את אלן, בסדרת הדרמה הקומית בת השישה פרקים "הטנגו האחרון בהליפקס". עונה שנייה של הסדרה שודרה ב-2013, והעונה השלישית החלה בדצמבר 2014. ריד הייתה מועמדת ב-2013 לפרס באפט"א לטלוויזיה לשחקנית הטובה ביותר על הופעתה בסדרה.

ב-2013 השתתפה ריד בעונה השנייה של הדרמה "נשות האסירים" של ה-BBC. עוד כיכבה יחד עם קתרין קלי בסרט "The Last Witch" של "Sky Living", וכמו כן הופיעה בפרק האחרון "Curtain" בסדרה "פוארו" על פי סיפורי המסתורין של אגאתה כריסטי.

ב-2014 הופיעה בתפקיד אורח בפרק "סרדינים", הפרק הפותח את האנתולוגיה של ה-BBC "בתוך מספר 9". היא גם כיכבה לצדם של לי אינגלבי וראלף ליטל בסדרת הדרמה "Our Zoo".

בספטמבר 2015 השתתפה ריד בתוכנית הטלוויזיה  של ה-BBC העוסקת בגנאלוגיה.

קולנוע
בשנת 1995 דיבבה ריד את וונדולין ראמסבוטום בסרט "הרפתקה מצמררת" מסדרת סרטי וולאס וגרומיט. תפקידים נוספים שלה בקולנוע היו בסרט "אהבה ומוות בלונג איילנד" (1997) ובסרט "אמא" (2003). על תפקידה בסרט "אמא" הייתה מועמדת לפרס באפט"א לשחקנית הטובה ביותר בשנת 2004.

היא הצטלמה לסרט "אהבה זה כל הסיפור" ב-2003, אך הסצנות בהשתתפותה קוצצו בעריכה והיא אינה מופיעה ברשימת הקרדיטים של הסרט. ב-2007 השתתפה בסרט "שוטרים לוהטים". ב-2010 שיחקה בסרטו של ריקי ג'רווייס "צומת בחיים" בבימוים של ג'רווייס וסטיבן מרצ'נט.

ריד כיכבה לצדם של ונסה רדגרייב וטרנס סטמפ בסרט "השיר של מריון" שיצא לאקרנים בשנת 2013.

תיאטרון
בתיאטרון שיחקה ריד ב-2002 בהצגת הבכורה של "The York Realist" בתיאטרון רויאל קורט ואחר כך בווסט אנד.

מספטמבר 2005 ועד ינואר 2006 הופיעה ריד על במת הווסט אנד במחזה "Epitaph for George Dillon", וביולי 2006 כיכבה בסדרת המחזות הקצרים "School Run" ששודרו ברדיו 4 של ה-BBC בתוכנית "Woman's Hour".

ביוני 2007 גילמה את דמות אמו של ג'ק במחזמר "אל תוך היער" מאת סטיבן סונדהיים בבית האופרה המלכותית שבקובנט גרדן.

מינואר ועד מאי 2008 שיחקה בהפקה של התיאטרון המלכותי הלאומי של המחזה  מאת לוסינדה קוקסון.

ממרץ ועד מאי 2009 הופיעה בתיאטרון דונמאר ורהאוס במחזה "Dimetos" מאת אתול פוגרד .

ריד הופיעה בתיאטרון אולד ויק שבלונדון מספטמבר ועד נובמבר 2012 בהפקה של "הדה גאבלר" מאת איבסן בכיכובה של שרידן סמית'.

ב-26 בינואר 2015 שיחקה ריד בתפקיד מאדאם ארמפלט בקונצרט מיוחד של המחזמר "מוזיקת לילה זעירה" בתיאטרון פאלאס, לציון 40 שנה מהצגת הבכורה בווסט אנד.

חיים אישיים
ריד הייתה נשואה למפיק הטלוויזיה פיטר אקרסלי  מ-1971 ועד למותו בשנת 1981. לבני הזוג נולד בן אחד.

פילמוגרפיה
 שנה שם שם באנגלית תפקיד הערות 1957 Hancock's Half Hour 1958 הרפתקאותיו של רובין הוד The Adventures of Robin Hood 1961–1971 קורוניישן סטריט Coronation Street ואלרי ברלו 1985 בית קדרות Bleak House גברת בגנט 1986 ויקטוריה ווד Victoria Wood As Seen On TV 1989 דוקטור הו Doctor Who האחות קריין בסדרה "The Curse of Fenric" 1992 חדר מיון Casualty 1994 פט ומרגרט Pat and Margaret 1995 וולאס וגרומיט: הרפתקה מצמררת Wallace & Gromit: A Close Shave וונדולין (קול) 1996 הטי ויית'רופ חוקרת Hetty Wainthropp Investigates 1993–1999 Peak Practice סילביה ראש 1998–2000 נשות המזנון Dinnerladies ג'ין 2000 ליאם Liam גברת אברנת'י 2001 לינדה גרין Linda Green איבון מוט 2001–2002 דיאל ופסקו Dalziel and Pascoe הרייט קליפורד בפרק "Sins of the Fathers"ובפרק "Truth and Consequences" 2003 רציחות במידסומר Midsomer Murders שרה פרודי בפרק " A Tale of Two Hamlets" אמא The Mother מאי The Booze Cruise גרייס 2004 רוז ומלוני Rose and Maloney באה לינדן 2004–2006 Life Begins ברנדה ת'ורנהיל סדרת טלוויזיה 2005 A Little Trip to Heaven מרתה הצוואה Bleak House גברת רונסוול עיבוד לרומן בית קדרות The Booze Cruise II: The Treasure Hunt גרייס 2006 The Booze Cruise III: The Scattering גרייס ג'יין אייר Jane Eyre צוענייה 2007 The Bad Mother's Handbook ננסי הסקת' שוטרים לוהטים Hot Fuzz לזלי טילר דוקטור הו Doctor Who פלורנס פינגן בפרק "Smith and Jones" Savage Grace ניני דאלי 2008 לגדול בלי בושה Shameless ג'ואן דאלימר In Love with Barbara ברברה קרטלנד 2009 מיס מארפל Agatha Christie's Marple בפרק "Nemesis" 2009–2010 Ladies of Letters ורה סמול סדרת טלוויזיה 2010צומת בחיים Cemetery Junction סבתא של פרדי חמישה ימים Five Days ג'ן מייסון תחבולות חדשות New Tricks סופי ארקהרט בפרק "It Smells of Books" 2010–2012 על אדונים ומשרתים Upstairs, Downstairs גברת קלריס תאקרי 2011 Marchlands רות בוואן מיני-סדרה The Jury II ג'ון בריירלי סדרת טלוויזיה ילד בהשאלה (אנ') Foster דיאן 2012 – הטנגו האחרון בהליפקס Last Tango in Halifax סיליה 2013 השיר של מריון Song for Marion ברנדהנשות האסירים Prisoners' Wives מרגרט The Last Witch מירנדה פוארו Agatha Christie's Poirot בפרק "Curtain" 2014 בתוך מספר 9 Inside No 9 בפרק "סרדינים" גן החיות שלנו Our Zoo לוסי מוטרשד Believe ג'ין באסבי 2017 רומנים Romans אמא איש השלג The Snowman ברת בנדיקסן סרט קולנוע  2019 השניםYears and Years מיוריאל דיקון סדרת טלוויזיה השמיים הם הגבולThe Aeronauts את'ל גליישר סנדיטון Sanditon ליידי דנהאם 8 פרקים 2020 הקן The Nest אימו של רורי סרט קולנוע 2021 SAS: Red Notice שרלוט 2023 The Sixth Commandment  אן מור-מרטין מיני-סדרה TBA The Trouble with Jessica מירנדה

פרסים ומועמדויות
שנהפרסקטגוריהפרויקטתוצאהמקור2003פרס האקדמיה האירופית לקולנועפרס הקהל לשחקנית הטובה ביותראמא2004פרס באפט"א לקולנועהשחקנית הטובה ביותר בתפקיד ראשיפרס הקולנוע הבריטי העצמאיהשחקנית הטובה ביוצרפרס האקדמיה האירופית לקולנועפרס הקהל לשחקנית הטובה ביותר2013פרס סטלייטהשחקנית הטובה ביותר - סדרת דרמההטנגו האחרון בהליפקספרס באפט"א לטלוויזיההשחקנית הטובה ביותר2024The Sixth Commandment

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:מדבבות אנגליות
קטגוריה:חברים במסדר האימפריה הבריטית
קטגוריה:חברי התיאטרון המלכותי הלאומי
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1935
קטגוריה:בריטים שנולדו ב-1935